ประกาศของคณะปฏิวัติฉบับที่ ๒๕ ตามที่คณะปฏิวัติได้จัดตั้งนครหลวงกรุงเทพธนบุรี โดยรวมจังหวัดพระนครและจังหวัดธนบุรีเป็นจังหวัดเดียวกันเพื่อประโยชน์แก่การบริหารราชการและความสะดวกของประชาชนในด้านการจัดการปกครองท้องถิ่นของนครหลวงกรุงเทพธนบุรีสมควรจัดรูปการปกครองเป็นพิเศษแตกต่างจากท้องถิ่นอื่น คือเป็นเทศบาลสำหรับนครหลวงโดยเฉพาะเพื่อให้เทศบาลนครหลวงสามารถบริหารท้องถิ่นได้โดยมีประสิทธิภาพและสอดคล้องกับนโยบายของราชการบริหารส่วนกลางยิ่งขึ้นหัวหน้าคณะปฏิวัติจึงมีคำสั่ง ดังต่อไปนี้ข้อ ๑ ให้รวมเทศบาลนครหลวงกรุงเทพและเทศบาลนครธนบุรีเป็นเทศบาลสำหรับนครหลวงกรุงเทพธนบุรีเรียกว่า เทศบาลนครหลวงเทศบาลนครหลวงมีเขตตามที่เทศบาลนครกรุงเทพและเทศบาลนครธนบุรีมีอยู่ในวันประกาศให้ใช้บังคับประกาศของคณะปฏิวัติฉบับนี้ข้อ ๒ ในระหว่างดำเนินการจัดให้มีกฎหมายว่าด้วยเทศบาลนครหลวงและกฎหมายว่าด้วยการเลือกตั้งสมาชิกสภาเทศบาลนครหลวง ให้สภาเทศบาลนครหลวงประกอบด้วยสมาชิกซึ่งรัฐมนตรีว่าการกระทรวงมหาดไทยแต่งตั้งจากผู้ที่เห็นสมควรมีจำนวนไม่เกินสามสิบหกคนและให้มีคณะเทศมนตรีเทศบาลนครหลวงประกอบด้วยนายกเทศมนตรีและเทศมนตรีอื่นอีกไม่เกินแปดคนซึ่งรัฐมนตรีว่าการกระทรวงมหาดไทยแต่งตั้งจากผู้ที่เห็นสมควรให้ผู้ว่าราชการนครหลวงกรุงเทพธนบุรีเป็นนายกเทศมนตรีเทศบาลนครหลวงโดยตำแหน่งข้อ ๓ สมาชิกภาพแห่งสภาเทศบาลนครหลวงซึ่งได้รับแต่งตั้งสิ้นสุดลงเมื่อ(๑) ตาย(๒) ลาออก โดยยื่นใบลาต่อรัฐมนตรีว่าการกระทรวงมหาดไทย หรือ(๓) รัฐมนตรีว่าการกระทรวงมหาดไทยสั่งให้ออกข้อ ๔คณะเทศมนตรีต้องออกจากตำแหน่งทั้งคณะเมื่อ(๑) ผู้ดำรงตำแหน่งผู้ว่าราชการนครหลวงกรุงเทพธนบุรีพ้นจากตำแหน่งหรือ(๒) รัฐมนตรีว่าการกระทรวงมหาดไทยสั่งให้เทศมนตรีทั้งคณะเว้นนายกเทศมนตรีออกจากตำแหน่งข้อ ๕ความเป็นเทศมนตรีสิ้นสุดลงเฉพาะตัวเมื่อ(๑) ตาย(๒) ลาออก โดยยื่นใบลาต่อรัฐมนตรีว่าการกระทรวงมหาดไทย หรือ(๓) รัฐมนตรีว่าการกระทรวงมหาดไทยสั่งให้ออกข้อ ๖ให้เทศบาลนครหลวงมีอำนาจหน้าที่เช่นเดียวกับเทศบาลนครตามกฎหมายว่าด้วยเทศบาลและตามที่จะมีกฎกระทรวงกำหนด และอยู่ภายใต้การควบคุมของกระทรวงมหาดไทยโดยตรง บรรดาอำนาจหน้าที่ของผู้ว่าราชการจังหวัดเกี่ยวกับการควบคุมเทศบาลตามกฎหมายให้เป็นอำนาจหน้าที่ของรัฐมนตรีว่าการกระทรวงมหาดไทยหรือผู้ซึ่งรัฐมนตรีว่าการกระทรวงมหาดไทยมอบหมายข้อ ๗ให้รัฐมนตรีว่าการกระทรวงมหาดไทยมีอำนาจออกกฎกระทรวงกำหนดอำนาจหน้าที่ของเทศบาลนครหลวงตามข้อ๖ และข้อบังคับว่าด้วยการปฏิบัติหน้าที่ของสภาเทศบาลนครหลวง หรือคณะเทศมนตรี หรือเทศมนตรีเพิ่มเติมจากกฎหมายว่าด้วยเทศบาลกฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้ข้อ ๘ ให้สมาชิกภาพแห่งสภาเทศบาลนครกรุงเทพและสภาเทศบาลนครธนบุรีสิ้นสุดลงข้อ ๙ให้โอนบรรดาอำนาจหน้าที่ กิจการ ทรัพย์สิน หนี้ สิทธิ งบประมาณพนักงานเทศบาลและลูกจ้างของเทศบาลนครกรุงเทพและของเทศบาลนครธนบุรีไปเป็นของเทศบาลนครหลวงข้อ ๑๐ให้โอนบรรดาอำนาจและหน้าที่ที่กฎหมายบัญญัติให้เป็นอำนาจและหน้าที่ของคณะเทศมนตรีหรือนายกเทศมนตรีของเทศบาลนครกรุงเทพหรือของเทศบาลนครธนบุรีเป็นอำนาจและหน้าที่ของคณะเทศมนตรีเทศบาลนครหลวงหรือนายกเทศมนตรีเทศบาลนครหลวงข้อ ๑๑ ให้บรรดาพนักงานเทศบาลและลูกจ้างของเทศบาลนครกรุงเทพและของเทศบาลนครธนบุรีคงปฏิบัติงานของเทศบาลนครหลวงต่อไปตามที่เคยปฏิบัติณ สถานที่เดิมจนกว่าเทศบาลนครหลวงจะสั่งเปลี่ยนแปลงการปฏิบัติงานเกี่ยวกับการภาษีอากร การทะเบียน การอื่น ๆรวมทั้งการติดต่อประสานงานให้ดำเนินไปเช่นเดิมจนกว่าจะมีการสั่งเปลี่ยนแปลงข้อ ๑๒ ให้บรรดาเทศบัญญัติระเบียบข้อบังคับ คำสั่งหรือประกาศของเทศบาลนครกรุงเทพและเทศบาลนครธนบุรีซึ่งใช้บังคับอยู่ในวันประกาศให้ใช้บังคับประกาศของคณะปฏิวัติฉบับนี้ คงใช้บังคับได้ต่อไปในเขตท้องถิ่นเดิมจนกว่าเทศบาลนครหลวงจะแก้ไขเปลี่ยนแปลงข้อ ๑๓ ให้นำบทบัญญัติแห่งกฎหมายว่าด้วยเทศบาลกฎกระทรวง ระเบียบข้อบังคับ หรือคำสั่ง เกี่ยวกับเทศบาลมาใช้บังคับแก่เทศบาลนครหลวงโดยอนุโลมเท่าที่ไม่ขัดหรือแย้งกับประกาศของคณะปฏิวัติฉบับนี้ และคำว่า เทศบาล ในกฎหมายดังกล่าวให้หมายรวมถึงเทศบาลนครหลวงด้วยข้อ ๑๔ให้รัฐมนตรีว่าการกระทรวงมหาดไทยรักษาการตามประกาศของคณะปฏิวัติฉบับนี้ข้อ ๑๕[๑] ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๑ ธันวาคม พุทธศักราช ๒๕๑๔จอมพล ถ.กิตติขจรหัวหน้าคณะปฏิวัติปิติวรรณ/จัดทำ๒๔ เมษายน ๒๕๖๓อรญา/ตรวจ๕ สิงหาคม ๒๕๖๓[๑] ราชกิจจานุเบกษาเล่ม ๘๘/ตอนที่ ๑๔๔/หน้า ๘๒๐/๒๑ ธันวาคม ๒๕๑๔